**Endelig Fredag!**

* **i Bogafjellhallen og behov for NATTERAVNER!**

**Hva er Endelig Fredag?**

Endelig Fredag er et gratis lavterskeltilbud arrangert av Sandnes kommune og er for barn og unge i bydelen vår, Bogafjell.

Annenhver fredag i partallsuker er Bogafjellhallen åpen og rigget for ballspill, disko, kiosk, gaming, AirTracker og konkurranser med premier! Konkurranser blir organisert og tilrettelagt slik at det skal være moro for alle.

**Arrangementet er delt inn i to aldersgrupper:**

Kl. 18:00 – 20:00 for 5.-7. trinn.

Kl. 20:00 – 22:00 for 8.-10. trinn.

Det vil være voksne ansatte som passer på de besøkende og som tar seg av det praktiske.

**Natteravner:**

For å få til et trygt og godt miljø rundt arrangementet, er det behov for flere natteravner. Hittil har foreldre på ungdomsskolen delt på oppgaven. Men siden dette også er et tilbud til barn på 5.-7.trinnet, tenker vi det er fair å fordele ansvaret også på foreldre på disse trinnene.

Foreldre fra Bogafjell ungdomsskole går nattravn fra kl. 21:00 – 23:00.

For å dekke tidsrommet hvor de yngre barna er ute til- og fra Bogafjellhallen, er det behov for natteravner i tidsrommet 19:00-21:00. Natteravnene skal være en trygghet for barna, være synlige i nærområdet og sikre at det går greit for seg mellom bytte av deltakere fra barneskolen til ungdomsskolen.

Natteravnene går annenhver fredag i partallsuker i forbindelse med Endelig Fredag-arrangementet, og for foreldre på 5.-7.trinn vil det være behov fra klokken 19:00-21:00.

Har du/dere, eventuelt besteforeldre eller andre, ønske om og anledning til å bidra? Ta kontakt så snart som mulig med:

Bjørn Gran Egeland, Mobil: 982 91 287

Hege Taarland, Mobil: 97085825